
Yn ystod y broses o gynhyrchu’r sioe ‘Amazing Grace’ gan Mal Pope, dysgais gymaint o sgiliau hanfodol y diwydiant drwy daflu fy hun i mewn i sioe heriol oedd yn gofyn i ni fel actorion llwyr ymddiried yn y tim creadigol, ac yn y pendraw, roedd hi’n sioe llwyddianus tu hwnt.  Yn ystod y broses, daethais ar draws rhwystrau a’m synnodd, a thrwy oresgyn y rheini llwyddais i gyflwyno perfformiad yr oeddwn yn falch iawn ohono yn y pendraw. Cefais y fraint o fod yn gyfrifol am bortreadu cymeriad Annie Davies, merch 17 mlwydd oed o Faesteg a ddilynodd Evan Roberts ar ei hymgyrch. 
“Hitherto the revival has not strayed beyond the track of singing people. It has followed the line of song, not of preaching. It has sung its way from one end of South Wales to the other. But then the Welsh are a nation of singing birds.” - W.T STEAD
(“History & Heritage: The 1904 Welsh Revival”)
Or dechrau, roedd fy mherthynas a chrefydd yn heriol. Weithiau oedd trio rhoi fy hun yn esgidiau rhywun crefyddol yn teimlo fel fy mod I'n ceisio gafael rhywbeth oedd bron allan o gyrraedd. Roedd rhan ohonai yn trio teimlo rhywbeth oedd efallai unwaith ynof fi pan yr oeddwn i'n ifanc, a roedd rhan arall ohonai yn ceisio dad-gysylltu'r elfen grefyddol oddi wrth yr olygfeydd drwy cysylltu’r stori o rhywbeth tebyg.  Gall y straeon a oedd unwaith yn ymddangos yn glir deimlo'n bell neu'n anodd uniaethu â nhw, yn enwedig pan fydd yr elfen grefyddol yn cael ei golli wrth i fywyd fynd yn ei blaen. Nid yw hyn bob amser yn ymwneud â gwrthod cred, ond ag ymdrechu ag ef, eisiau credu, ond eto'n teimlo'n ansicr. Roedd y frwydr hon yn teimlo’n ynysig ar adegau yn ystod y broses, ond er hyn, mae'n rhan o'r daith tuag at ddealltwriaeth fwy gonest a phersonol o ffydd, yn enwedig o safbwynt y sioe. Yn fy mhrofiad i, roedd tyfu fyny mewn ardal crefyddol iawn yn rhywbeth oedd yn anocheladwy o brofi pan yn ifanc. Yn aml byddwn I'n ymweld a’r eglwys neu capel i ddathlu gwahanol bethau megis y pasg, y nadolig, bedydd neu briodas. Serch hynny, roedd y gwasanaethau yma’n fwy o draddodiad yn hytrach na chred eu hun. Er hyn, gan fy mod I'n gyfarwydd a leoliad nifer eang o’r olygfeydd yn y sioe, sef, capel neu eglwys, reodd yr elfen honno’n rhywbeth daeth yn reddfol i mi fel actores ac roeddwn I'n llwyr yn gallu taflu fy hun i mewn I'r olygfeydd honno a medri teimlo’r naws o fod mewn capel go iawn. “to evoke an emotional reaction appropriate to a moment in the scene” (Horwitz). Pwysleisia Horwitz y pwysigrwydd o ddefnyddio synhwyrau i ennyn ymateb o fewn golygfa. Hynny yw, yn fy mhrofiad i, oedd gallu cofio’r synhwyrau, arogl neu naws o fod mewn capel neu eglwys ychwanegu at yr olygfeydd.
Cafodd diwygiad Cymru ym 1904 effaith uniongyrchol cryf ar bobl Cymru ag yn ehangach, yn ysbrydol ag yn gymdeithasol. Cafodd hyn ei sbarduno’n bennaf gan bregethu angerddol a chyfarfodydd gweddi a ledaenodd yr adfywiad yn gyflym, gan ddenu miloedd I'r eglwysi bron dros nos. Roedd y gwasanaethau yma llawn canu, gwylio, tystiolaethau a gweddiau gymunedol gan rannu profiadau emosiynol ac ysbrydol dwfn. Cafodd mwy na 100,000 o bobl eu trosi i Gristnogaeth mewn llai na blwyddyn. Yn ol son, roedd capeli’n llawn, am oriau ar y tro a effeithwyd ar bobl o bob math o gefndiroedd megis ffermwyr, glowyr, gwragedd ty a phlant. Evan Roberts oedd un o’r rheiny oedd yn gydnabyddus am y newid. Doedd Roberts ddim yn pregethu mewn ffordd traddodiadol. Yn amlach na beidio, byddai’n cymryd saib yng nghanol brawddeg i weddïo neu cymryd foment o distawrwydd er mwyn I'r naws symud eraill a cael effaith arnynt. Beth oedd yn gwneud Evan Roberts yn boblogaidd oedd ei brofiad uniongyrchol a phersonol gyda Duw, nid crefydd yn draddodiadol. 
Fy nghymeriad yn ystod y sioe oedd Annie Davies. Yn hanesyddol, merch o faesteg oedd hi a ddilynodd Evan Roberts o gwmpas yn ystod y diwygiad. “Others used their voices as instruments of God’s message and among the best known was Annie Davies Maesteg who accompanied Evan Roberts on his missions” (Adams). Fel mae Adams yn pwysleisio, cafodd Annie Davies ei hadnabod oherwydd ei llais, yn defnyddio’i llais soprano ag emynau i ddal sylw. Disgrifiwyd Pike hi fel “leading singer” (Pike) o’r diwygiad oherwydd ei thaith yn canu mewn capeli yn dilyn Evan Roberts. Yn ogystal a Annie Davies, hefyd yn dilyn Evan Roberts oedd criw o ferched cafodd ei adnabod fel ‘singers of dawn’. Pedair ohonynt oedd, a hynny yn cynnwys Annie Davies. Wrth ymchwilio’r testun hon fel sail ymchwil ar gyfer y sioe, daeth I'r amlwg mae merched yn ei harddegau yr oeddent. Er hyn, penderfynom ni i dynnu’r ffaith honno o’r sioe er mwyn gwneud y rhannau yn fwy addas ar ein cyfer ni fel actorion.  
Fel y pwysleisir yn gynt, mae’n dangos mae ei llais oedd ffocws y sylw cafodd hi yn ystod y diwygiad. Mae adroddiadau papur newydd yn disgrifio ei hunawdau fel rhai a oedd yn effeithio bobl ar lefel dwfn, yn aml gan arwain cynulleidfaoedd i ddagrau. Yn ystod y diwygiad ym 1904, byddai ei theulu yn ei hannog i ganu am resymau crefyddol. “Their mother had often urged them to use their voices for religious causes” (Fenner, 2018). Hynny yw, dehonglir hyn bod Annie Davies dan bwysau da i ganu mewn gwasanaethau. Gyda neges ei chaneuon yn denu miloedd. Mae un ffynhonnell gynharach hyd yn oed yn awgrymu cysylltiad agos â Roberts, gan nodi iddo ymweld â'i chartref yn ystod cyfnod o adferiad ac er bod rhai sïon yn awgrymu perthynas personol y tu hwnt i bartneriaeth ysbrydol, nid oes dim y tu hwnt i gyfeillgarwch wedi'i gadarnhau. Hynny yw, o safbwynt actio ar gyfer y sioe hon, gall hyn fod yn safbwynt i ystyried ag o bosib yn awgrym trwy gydol y sioe ond nid oreidrwydd yn ffaith.
Yn ystod y wythnos cyntaf, yr olygfeydd oedd fwyaf heriol oedd y rhai oedd yn gwbwl seiliedig ar cysylltiad crefyddol. Un enghraifft o hyn oedd yr olygfa yng nghapel moriah ar ddechrau’r sioe. Yn yr olygfa oedd gofyn am ymateb i bregeth gan Evan Roberts, er hyn, roedd angen ymdeimlo’r agwedd grefyddol. Fel y soniais yn flaenorol, synhwyrau oedd pwynt ffocws yr olygfeydd yma i mi. Roedd gallu defnyddio delweddau yn hwb enfawr cyn camu ar y llwyfan er mwyn rhoi fy hun yn y ‘zone’ cywir cyn camu ar y llwyfan. Golygfa tebyg oedd yr olygfa olaf yn yr act cyntaf, golygfa heriol iawn i ddechrau efo. Yn yr un ffordd, doeddwn i methu cael fy hun yn y ‘zone’ cywir o ran crefydd ar gyfer yr olygfa yma. Yn wrthgyferbyniol I'r llall ble roedd delwedd capel neu eglwys yn hwb i mi, doedd lleoliad chwarel ddim yn dod i mi cystal. Er mwyn teimlo emosiwn tebyg o ddelwedd anghyfforddus roedd yn rhaid i mi gysylltu’r olygfa â rhywbeth cyfredol. Yn yr achos hwn, yn enwedig gyda marwolaeth yn thema amlwg yn yr olygfa, sefyllfa erchyll Gaza oedd yn dod I'r meddwl. “When an actor is emotionally connected to their character, they are able to convey the subtleties of human emotion” (Lee, 2025). Pwysleisia Lee bod y pwysigrwydd o gysylltu â’r cymeriad a beth maent yn ei brofi yn y foment yn creu gwell dealltwriaeth ag adlewyrchiad o’r foment I'r gynulleidfa. Erbyn diwedd y broses, yr olygfa yma oedd y cryfaf. Gallwn dybio mae hon oedd yr olygfa ddatblygodd fwyaf, ac erbyn y perfformiadau, roedd yr emosiynau a deimlwyd mor gryf, roeddwn I'n gallu llwyr ddibynu ar y teimladau oedd yn cael ei greu ar y llwyfan. Rhan o hynny oedd y naws cafodd ei greu, y gwaith rhoddodd pawb i mewn I'r olygfa honno er mwyn bod egni’r olygfa yn hwb i bawb. Hon yw yr olygfa rydw i fwyaf falch ohonno, a lle roedd sgiliau hanfodol yn chwarae rhan mawr.
Yr agwedd cerddorol o’r sioe hon oedd fy hoff darn o’r broses gan bo ni fel dosbarth BA Perfformio heb gwneud sioe gerdd fel rhan o’r cwrs hyd y pwynt yma. Felluy roedd elfen o chyffro yn gysylltiedig wrth i ni gychwyn ar y gwaith cerddorol. Roedd cael gweithio gyda gymaint o bobl i greu harmoniau hyfryd yn broses oedd yn syndod o heriol ond un wnaeth talu ffordd yn y pendraw. Yn benodol, roedd cael cydweithio â Holly Roberts (Mary) a Jona Milone (Evan) ar ambell i ddarn cerddorol yn ystod y sioe yn berthnasau braf gan nad oeddwn i wedi cael gweithio gyda nhw o’r blaen yn actio na’ chanu. Mae harmoniau yn rhywbeth dwi wastad wedi gweld yn heriol ar adegau, ac yn rhywbeth rhaid i mi wir rhoi amser iddo er mwyn bod nhw’n aros yn y cof. Er hyn, mwynheais yr her o gael gweithio a phobol newydd a dysgu harmoniau anodd er mwyn herio’r agwedd o’r broses roeddwn I'n teimlo fwyaf cyfforddus. Roedd y math yma o ganeuon, sef emynau fwy clasurol fel ‘here is love vast as the ocean’ yn gweddu fy llais yn berffaith. Gan fy mod i'n soprano yn naturiol, roedd cael canu rhywbeth oedd yn defnyddio techneg gwahanol I'r sioe gerdd yn braf. Gan fy mod i wedi cael blynyddoedd o hyfforddiant clasurol cyn dechrau ar fy siwrnau sioe gerdd, roedd cael ail ymweld a’r dechneg clasurol yn chwa o awyr iach i mi fel gantores.
Petawn I'n cael y cyfle i wneud y sioe eto rhyw ddydd, hoffwn petawn i wedi rhoi mwy o ffocws at greu perthnasoedd cryfach a chymeriadau yn y sioe. Er fy mod I'n teimlo fel fy mod I wedi sefydlu sylfaen da gyda cymeriadau amlwg yn y sioe, yn enwedig rhai lle mai deiolog yn chwarae rhan. Roedd nifer o olygfeydd yn cynnwys nifer o gymeriadau falle doedd fy nghymeriad i ddim yn cysylltu efo’n uniongyrchol. Er hyn, byddai gallu deall bras cymhelliant y cymeriadau yma’n gwneud hi’n haws i gysylltu a nhw. “I think our work as artists is a connection, an expression of truth in the moment” (Horwitz, 2009).  Pwysleisa Horwitz, pan mae cymeriadau'n ffurfio perthnasoedd o unrhyw fath, bydd y gynulleidfa yn fwy emosiynol. Mae'r cysylltiadau fel hyn yn ychwanegu dyfnder i gymeriadau, gan wneud eu gweithredoedd yn fwy ystyrlon a pherthnasol. Pan fydd cysylltiadau cryf ar lwyfan, bydd cynulleidfaoedd yn poeni mwy am yr hyn sy'n digwydd i rywun.
Yn ystod y broses, sylwais fy mod I'n dehongli’r cymeriad Annie Davies mor agos ag oedd yn bosib i beth ddarganfyddais yn fy ngwaith ymchwil. Er hyn, gallwn i ddybio bod hyn wedi bod yn heriol gan bod ffeithiau yn chwarae rhan mawr. Fy mhenderfyniad i oedd i ddehongli’r cymeriad fel hyn, ag i geisio atgynhyrchu’r ffeithiau hanesyddol. Roedd hi’n her ar adegau i wirioneddol ceisio teimlo beth buasai Annie Davies wedi profi ar y pryd, yn enwedig yn yr olygfeydd soniais amdano yn flaenorol. Er hyn, mwynheais yr her o bortreadu cymeriad di-ofn, ond di-niwed, ble ei llais oedd ei phrif atyniad.
Wrth edrych nol ar y broses o greu darn o theatr heriol, gwbwl gwahanol i beth rydw i wedi arfer gwenud, credaf ein bod ni fel blwyddyn wedi cyflawni’r dasg o’i berfformio i safon da iawn o dan arweiniaeth Angharad Lee. Yn bersonol, credaf fy mod i wedi portreadu a dehongli cymeriad Annie Davies fel buaswn i wedi dychmygu iddi fod. Yn ystod fy nghyfnod yn y brifysgol, dwi’n ffodus iawn o fod wedi gallu perfformio nifer o wahanol ddramau a sioeau cerdd sydd wedi fy herio mewn ystod o wahanol fannau. Yn sgil hynny, mae’r sgiliau dysgais yn ystod fy nghyfnod fel myfyrwraig BA Perfformio wedi fy mharatoi ar gyfer y byd celfyddydol fel actor a chantores.

